**Tampereella Iloa lapsen elämään –tapahtuma lauantai 30.8.2014**

**Tampereen teatterilla**

klo 8.45-9.30 Perheet saapuvat paikalle, **lapsikuoro Tactus** esiintyy  
klo 9.30-10.00 Yhteinen aloitus teatterin päänäyttämöllä

* kuoro esiintyy
* **Risto Räppääjä** esiintyy

**klo 10.15-11.15 Kolme eri pajaa teatterin tiloissa**

**LIIKUNTARIEMUA**  
Perheliikunnan taitoradalla tullaan tutuiksi, opitaan tärkeitä motorisia taitoja kokeilemalla ja hauskaa pitäen. GoGo Lasten liikuntakoulun taitoradalla ohjaa Reumaliiton liikuntasuunnittelija Tinja Saarela.

**KOKEMUSTYÖPAJA**  
Löydä vahvuutesi, unelmoi suuria ja uppoudu taiteeseen! Kokemustyöpajassa saat päästää luovuutesi valloilleen taidetuokiossa, sekä näyttää tunteesi valokuvan keinoin valokuvauspisteellä. Tässä pajassa löydät voimavarasi ja tutustut ikäisiisi.

**BIISIPAJA**  
Kirjoitetaan sanat lastenreumaa sairastavien omaan biisiin! Ideointia auttaa ja innostaa musiikin ammattilainen. Tuleeko sinun tarinastasi seuraava radiohitti? Pajaa vetää huipputuottaja **Maki Kolehmainen.**

**klo 11.30-12.15 Paneeli** Paikalla reumatiimi, joka keskustelee lasten kanssa.

reumatologi **Kati Markula-Patjas,** psykologi **Riitta Huhta-Hirvonen, r**eumahoitaja **Maria Suhonen**

**klo 12.15-13.00 Lounas**

klo 13.00 Siirtyminen eri pisteisiin:

**TEATTERIN TAIKAA**  
Kurkista [Tampereen teatterin](http://www.tampereenteatteri.fi/fi/tampereen-teatteri/nayttamot/?id=2" \t "_blank) kulisseihin! Elämyksellisellä kierroksella näet miten teatteriesitys syntyy ja mitä ihanuuksia löytyy vaikkapa pukuvarastosta. Millaisia hahmoja bongaat matkalla?  
  
**MUUMILAAKSO**  
Sukella satumaailmaan! Tampereen taidemuseon Muumilaakso esittelee Tove Janssonin aivan alkuperäisiä muumiteoksia.

**AGENTTITESTI**  
Tervetuloa maailman ensimmäiseen vakoilun erikoismuseoon! Agenttiestissä mitataan vakoojan taidot mm. salasanoman selvittämisessä, laser-aseen käytössä sekä satelliitin filmikätkön etsimisessä metallinpaljastimen avulla.

**Päivän päätteeksi perheen suuntaavat Särkänniemeen.**